Charklik (suanoy na irukan)

An Charklik o Charkhlik () sarong arkeolohikong lugar na ipinangaran sa banwaan nin Charkhlik (Qakilik), sa Kondado nin Ruoqiang (Qakilik), Nagsasadiring Rehiyon nin Uyghur sa Xinjiang kan Republika Popular kan Tsina. Kaiba an haraning Miran na lugar, sinda katumbas kan duwang suanoy na kabisera kan Shanshan, an Wuni () asin Yixun (). Alagad, dai pa malinaw kun arin na lugar an katumbas kan arin na kabisera.

 Kasaysayan 
An Charklik iyo an pangaran para sa sarong suanoy na erokan kan kahadean nin Kroraina (Intsik: Loulan; kan huri Shanshan) poon pa kan ika-1 siglo BCE.

Durante kan huring parte kan Dating Han asin sa bilog na sa Huring Han an kabisera kan kahadean nin Shanshan midbid bilang Yüni (), pighuhuna na yaon harani sa presenteng banwaan nin Ruoqiang sa Charklik.Hill (2015) Vol. I, p. 93.

An eksplorador asin arkeologo na si Aurel Stein nagbisita sa sadit na oasis kan Charklik kan 1906, kun saen nakanompong siya nin sarong sadit na baryo na iyo an opisyal na opisina prinsipal kan sarong dakulang distrito, na haros bilog na disyerto, asin na kabali an  asin na danaw na midbid bilang Lop Nor. An distrito igwa sana nin mga limang gatos na harong, kaiba pa ngani an mga semi-nomadikong pastor asin parasira na inaapod na 'Lopliks'.

An mongheng Budista na si Xuanzang nag-agi sa sarong banwaan na inaapod na Na-Fu-Bo () sa saiyang pagpuli sa Tsina kan 645 CE, asin si Marco Polo kan ika-13 siglo nag-agi sa sarong lugar na inapod niyang banwaan nin Lop., Pareho ining isinuherir ni Aurel Stein na magin Charklik. Si Stein nagsurat na igwa nin "konklusibong ebidensya" na an Charklik iyo na an pangenot na sentro kan rehiyon kan si Xuanzang nag-agi digdi.Hill (2015) Vol. I, p. 84.

Deskripsyon
Sa manlain-lain na panahon sa kasaysayan an Charklik iyo an huring pag-untok sa masakit na Habagatan na Dalan nin Seda gikan sa Khotan bago ini nagbalyo sa mga kinakatakutan na mga salt pan kan Lop Nor pasiring sa Dunhuang. An alternatibong ruta gikan sa modernong Charklik pasiring sa habagatan sa paagi kan Disyerto nin Qaidam dangan minaliko sa amihanan-sirangan pasiring sa Dunhuang, o sa habagatan pasiring sa Lhasa. Igwa man nin sarong suanoy na ruta pasiring sa amihanan sa Disyerto nin Taklamakan pasiring sa Korla. An amihanan-sirangan kan banwaan nin Ruoqiang iyo an importanteng arkeolohikong lugar kan Miran.

An modernong banwaan nin Ruoqiang ilinaladawan bilang "sadit, sibot na lugar" na may pundamental sanang istaran na makukua. Ini sarong kombenyenteng lugar na pagluksohan tanganing bisitahon an mga kagabaan kan Miran.

Sa habagatan kan Charklik iyo an makangangalas na mga bukid nin Altun kun sain sa sarong dakulang reserbang naturalesa an layas na kabayo, an kabayo ni Przewalski (Equus przewalski), na ngunyan napuho na sa layas, pig-iintrodusir giraray gikan sa mga hayop na pinadakula sa mga zoo.

Hilingon man
 Mga mummy nin Tarim
 Kahadian nin Loulan
 Miran

Mga toltolan

Mga panluwas na takod
 A tourism Guide to Charklik. 

Kategorya:Mga kahadean nin Budista sa Katahawan na Asya
Kategorya:Dating nasyon sa historya kan Tsina
Kategorya:Kasaysayan kan Xinjiang
Kategorya:Mga lugar sa kahalabaan kan Dalan nin Seda
Kategorya:Kondado nin Ruoqiang